GiliGold/VAD_KnessetCorpus huggingface dataset:
דני דנון: אנחנו כאן בוועדה דנים פעמים רבות בנושא של אחריות הורים, אחריות מערכת חינוך אבל יש גם אחריות של החברה, והדיון הזה נדרש בעקבות הפסטיבל שיש לו וותק של הרבה שנים.
דני דנון: יצא לאור פרסום חמור, שקשור לפסטיבל, אני מחזיק אותו בידי ואני קורא: "..
דני דנון: הנשיקה הראשונה, סקס הראשון.
דני דנון: .", אני אצנזר, ".
דני דנון: שלישיות, עדיף שתמצאו מישהו מאותה עדה ומאותו הגיל..".
דני דנון: אנחנו גם נדבר על הפסטיבל עצמו ונוכחים כאן גם הבעלים, אני פונה למנהל הכללי של הפסטיבל, נציגי משטרת ישראל והמשרדים שונים שעוסקים בנושא: משרד החינוך, המשרד הרווחה.
דני דנון: חמור בעייני גם שהחסות שניתנה לפסטיבל הזה מגיעה מארגונים גדולים בחברה הישראלית, כמו גלי צה"ל, חברת ישראכרט, חברת פאלפון, חברות טובות שנתנו חסות לאירוע כזה.
דני דנון: כהורה לילדים קטנים, ואני יודע גם מהורים נוספים, שהעניין הזה נותן אווירה שבעזרת נקודות אתה יכול לעשות פעילות והוא בעייתי מאוד.
דני דנון: נציג גלי צה"ל התקשר והודיע שהוא לא יגיע, הוא ביקש ממני להקריא לנוכחים מכתב בפתח הישיבה ולצורך הפרוטוקול.
דני דנון: "..
דני דנון: לכבוד ראש הוועדה לזכויות הילד, מר דנון.
דני דנון: הנדון: חסות גלגל"צ לבומבמלה.
דני דנון: גם השנה כפי שבוצע בעבר תוכנן שיתוף פעולה בין גלגל"צ לבין פסטיבל בומבמלה.
דני דנון: במסגרת שיתוף הפעולה היינו אמורים לקיים במסגרת הפסטיבל מסיבה שתועבר בשידור חי בגלגל"צ, כולל מבצע חלוקת כרטיסים לכניסה חופשית להופעות הפסטיבל לחיילי צה"ל מאזיני גלגל"צ.
דני דנון: מיד כשהובאו לידיעתנו, בתאריך ה- 9 במרץ 2010, התכנים שבאמצעותם משתמשת הנהלת הפסטיבל כדי לקדם את האירוע, החלטנו לבטל כליל את כל שיתופי הפעולה המתוכננים בפסטיבל.
דני דנון: הודעה בכתב גם נמסרה להנהלת הפסטיבל ביום ד', ה- 10 במרץ 2010.
דני דנון: צר לנו על שגלגל"צ לא ביטלו את פרסומי הפסטיבל למרות שביטלנו את השתתפותנו.
דני דנון: ." המכתב הזה הגיע מגלי צה"ל, ואני אקריא גם את השורה האחרונה ממכתב שהגיע מחברת פלאפון.
דני דנון: ברצוני להדגיש כי חברת פאלפון אינה מעורבת בתכני הפרסום של הפסטיבל.
דני דנון: אך לנוכח חומרת הדברים לכאורה נבחן את הדברים בכובד ראש ובאופן מיידי.
דני דנון: מיותר לציין שחברת פלאפון רואה בחומרה כל פגיעה אפשרית בילדים ומגנה כל מקרה אלימות מכל סוג..".
דני דנון: אני רוצה לגעת בשני נושאים, אם נמצאת כאן נציגת חברת ישרכארט אני ארצה לשמוע את ההתייחסות שלכם כנותני חסות לפסטיבל.
דני דנון: נושא אחד הוא ההזמנה, לדעתי אין כאן אף אחד בחדר שיכול להגן עליו, דיברתי גם עם מפיקי הפסטיבל שאמרו שזה לא הם וזו חברת בת שאחראית לשיווק.
דני דנון: אני רוצה קודם כל לגעת בנושא הזה ושנית לעבור לנושא עצמו והוא הפסטיבל כי אני רואה בו דבר בעייתי.
דני דנון: יוצרים כאן מקום וסמל לבני נוער, יוצרים מושא לקוי להערצה.
דני דנון: ראיתי את הפרסומים ואני רוצה שנדבר על נושא האלכוהול והסמים.
דני דנון: לא הייתי בפסטיבל הזה אבל ממה ששמעתי מבני נוער צעירים מרכיבי האלכוהול והסמים קיימים במקום.
דני דנון: הייתי רוצה לשמוע התייחסויות של הגורמים השונים אבל לפני כן הייתי מבקש לשמוע מחברת ישראכרט, האם קיימת החלטה והאם אתם מעורבים בפסטיבל או לא.
איילה תדהר: אני חברת הנהלה ואחראית על התקשורת השיווקית.
איילה תדהר: אני מבקשת לחדד.
איילה תדהר: אנחנו, לא הייתי קוראת לזה נותני חסות כי מרכיב החסות אצלנו הוא לא העיקר, אנחנו בעיקר נותנים הטבות ללקוחות, וכמו שאמרת זה באמת תמורת כוכבים.
איילה תדהר: אנחנו עושים את זה במאות אם לא באלפי אירועים ובעיקר באירועי תרבות, פנאי, אנחנו מאוד מקפידים.
איילה תדהר: אגב אנחנו פעילים מאוד בתחום התרבות ומשתדלים לתת לקוחות שלנו אפשרויות רבות של הטבות ולעשות את התרבות והפנאי זמינים ללקוחות.
איילה תדהר: אני רוצה לציין שאנחנו משתפים פעולה עם הפסטיבל כבר הרבה שנים.
איילה תדהר: לטובת העניין נגיד שמעולם לא הייתה בעיה.
איילה תדהר: לגבי הפרסום השנה, אני חושבת שזו הפעם הראשונה שראיתי פרסום כזה.
איילה תדהר: ראשית אנחנו לא ראינו את הפרסום הזה, התוכן לא הובא לידיעתנו - - -
דני דנון: באתר האינטרנט הופיע לוגו חברת ישראכרט עם הפרסום הזה.
איילה תדהר: נכון.
איילה תדהר: מיד כשזה הובא לידיעתנו הגבנו בחומרה רבה.
איילה תדהר: זה חמור ביותר.
איילה תדהר: הבענו את מחאתנו ואמרנו מיד שאם הם לא משנים את המסרים ומסירים את הפרסום מהסוג הזה אנחנו מיד מנתקים את כל הקשר העסקי שבינינו.
איילה תדהר: היו הרבה שיחות קשות על העניין והנהלת הפסטיבל הודיעה, שהיה והנהלת הפסטיבל לא משמידה את כל הפרסום הזה, והם הראו לנו את הפרסום החדש, בנוסף היא גם שלחה אלינו מכתב התנצלות שמאשר שלא ידענו ולא היינו מעורבים בתכנים וכמובן היא מתנצלת על הפגיעה שנגרמה לנו, אנחנו רואים בזה באמת פגיעה רצינית במוניטין שלנו.
איילה תדהר: נכון לרגע זה, לא הפסקנו את שיתוף הפעולה בנושא ההטבות ללקוחות.
דני דנון: כהורה לילד, אני יכול לשלוח את ילדי עם נקודות של ישראכרט.
דני דנון: זה מה שאת אומרת כאן?
איילה תדהר: לא.
איילה תדהר: עד לרגע זה, לא הפסקנו את שיתוף הפעולה וזה בהחלט בגלל ההתחייבות שלהם לשנות את אופי הפרסום.
איילה תדהר: מה יקרה בפסטיבל זה כבר נדבך אחר לדיון.
דני דנון: אתם יכולים לדרוש את זה.
איילה תדהר: כן.
איילה תדהר: אנחנו יכולים להפסיק את שיתוף הפעולה.
איילה תדהר: אנחנו עד לנקודה זאת דרשנו מהם לשנות את אופי הפרסום ולחזור למתכונת שהייתה ידועה לנו.
איילה תדהר: אני מדברת כרגע רק על אופי הפרסום.
דני דנון: אני לא קיבלתי תשובות.
דני דנון: את אומרת שכרגע אתם ממשיכים עם ההתקשרות עם הפסטיבל.
איילה תדהר: ההתקשרות שלנו היא לא חסות אלא מתן הנחה בקניית כרטיסים.
איילה תדהר: אין שם חסות ואין לנו שם מתחמים.
איילה תדהר: חסות היא שאתה מעניק כסף תמורת החסות.
איילה תדהר: זה אצלנו אחד מתוך, אני משערת, אלפים שאנחנו עושים בשנה.
איילה תדהר: עד לרגע זה לא הפסקנו את ההנחות שם.
דני דנון: אתם לא בודקים למה אתם מתקשרים?
איילה תדהר: אנחנו בהחלט בודקים.
איילה תדהר: יכולה להיות גם הצגה "בקמארי" שאנחנו נתנו עבורה את אותה הנחה בזכות כוכבים, וגם שם היו מסרים בוטים.
איילה תדהר: כשדברים מגיעים למצב קיצוני אנחנו כמובן, ואני אגיד את זה כך, אם היינו רואים את המסרים האלה לפני שהתקשרנו איתם, מיותר לציין שלא היינו מתקשרים.
איילה תדהר: אך מאחר ויש שלנו ניסיון רב שנים והפסטיבל התנהל - - -
דני דנון: ניסיון חיובי.
איילה תדהר: ניסיון בסדר, לא שמענו שום תגובות ולכן לא מצאנו לנכון - - -
דני דנון: מעניין מאוד.
איילה תדהר: לכן לא מצאנו טעם להוריד את ההתקשרות.
איילה תדהר: נראה בהמשך הדיון מה באמת מהות העניין.
דני דנון: לדעתי אתם צריכים בעתיד לחשוב פעמיים לפני שאתם נכנסים לשיתופי פעולה כי הלוגו שלכם, המותג שלכם שווה הרבה כסף.
דני דנון: אתם משקיעים המון כסף במותג "ישראכרט".
דני דנון: כשהלוגו הזה נצמד למשהו שהוא לא חיובי או בעייתי או שהוא הולך לכיוונים האלה, בעצם אתם מכשירים את הדברים האלה.
דני דנון: אני מציע לכם לחשוב פעמיים.
דני דנון: זה לא שהתקשרתם כאן עם החברה להגנת הטבע או להצגה, ברגע שאתם נותנים חסות אתם נותנים הכשר.
דני דנון: חברות כמו "ישראכרט" "פלאפון" גלגל"צ נותנות הכשר אם הן מתחברות לזה.
דני דנון: יש המון פסטיבלים בעיתיים במדינת ישראל, אנחנו לא חיים בבועה.
דני דנון: אבל ברגע שהפסטיבל הזה מקבל את ההכשר שלכם זה נותן - - -
איילה תדהר: אני מסכימה איתך.
איילה תדהר: בכל מקום שאנחנו יודעים שהתכנים או אופי האירוע בעייתי, אנחנו לא שם.
איילה תדהר: עם הפסטיבל הזה, עד לאירוע הזה, לא היו לנו פידבקים מהסוג הזה.
יוסי שוורץ: למה לחרוץ דין בתחילת הישיבה?
יוסי שוורץ: אתה כבר אומר שהוא שלילי, תשמע גם אותנו.
דני דנון: אני אגיד לך למה יוסי שוורץ, ברגע שאני רואה את הפרסום הזה באתר אינטרנט עם הלוגו של "ישראכרט", "פלאפון", "גלגל"צ" שאומר לילדים באו לשלישיות, שביעיות, שמיניות, אז אני חורץ דין.
דני דנון: כלומר ברגע שאני נמצא באתר, חרצתי דין.
יוסי שוורץ: זה לא היה באתר.
דני דנון: אז בפלייר.
דני דנון: תכף תגידו לנו כמה.
דני דנון: ברוכים הבאים הגיעו נציגים ממועצת התלמידים.
דני דנון: לטובת המצטרפים הרגע היה דיון בוועדת הכנסת על השאלה אם מותר לבני נוער להשתתף בדיונים או לא, אני נאבקתי ואני גם מאמין שזה יעבור ושיגיעו לפה בני נוער וילדים לישיבות בכנסת.
דני דנון: אתם שניכם הייתם בפסטיבל הזה?
דניאל אפשטיין: כן.
דני דנון: ספרו לנו בבקשה מתי ומה היה ומה קורה.
דניאל אפשטיין: נמצאת איתי אביה לויתן, אנחנו מפתח תקוה.
אביה לויתן: 17.
דניאל אפשטיין: בן 18.
דניאל אפשטיין: הפסטיבל הזה הוא ממש לא כמו שהוא מוצג.
דניאל אפשטיין: יש לו גוונים וצדדים שונים.
דניאל אפשטיין: זה בעצם מקום של יותר חופש ומקום לחוות דברים חדשים.
דניאל אפשטיין: יש שם את הים.
דניאל אפשטיין: אין שם באמת את הקטע של סמים ואלכוהול כמו שמציגים את זה.
דניאל אפשטיין: את כל בקבוקי האלכוהול מוציאים עוד קודם ובפסטיבל רק מי שהוא מגיל 18 יכול לקנות.
דניאל אפשטיין: סמים אי אפשר בכלל להכניס ויש בדיקה בטחונית מאוד חזקה בפנים.
דניאל אפשטיין: בפסטיבל יש התנסויות וחוויות שלא צריך בשבילם את כל הדברים האלה וניתן להנות מהמקום והאווירה.
דני דנון: איך מבחינים משתמשי אלכוהול בלילה, אתה מציג תעודה?
דניאל אפשטיין: יש כל מיני ברים ורק מי שמציג תעודת זהות ומוכיח שהוא מגיל 18, יכול לקנות.
דני דנון: במתחם יש בני נוער מכל הגילאים?
יחזקאל עבאדה: בני אדם מכל הגילאים.
דני דנון: מה זה בני אדם?
יחזקאל עבאדה: 50% הם בני נוער ו- 50% בוגרים.
יוסי שוורץ: 18.2.
יוסי שוורץ: יגיעה תורנו ונדבר, אבל אחרי שהם מדברים אין לנו מה להגיד.
דני דנון: לי יש עם זה קצת בעיה.
דני דנון: שמעתי את המשטרה והסתובבתי קצת במועדונים.
דני דנון: כשיש לך מועדון שמוכר אלכוהול ומכניס גם צעירים אז הצעירים גם שותים.
יוסי שוורץ: חבר הכנסת דני דנון לי יש את מועדון הוותיק בישראל ואחד הוותיקים בעולם.
דני דנון: איזה מועדון?
יוסי שוורץ: מועדון הפורום בבאר שבע.
דני דנון: אתה מכניס קטינים למועדון?
יוסי שוורץ: במועדון שלי יש מסיבות.
דני דנון: אם ביום חמישי בערב נערכת מסיבה, אתה מכניס קטינים?
יוסי שוורץ: גם קטינים.
יוסי שוורץ: אנחנו עובדים לפי תנאי רישוי שאומרים שאנחנו חייבים לבדוק תעודת זהות, ורק מעל גיל 18 מוכרים אלכוהול.
יוסי שוורץ: אנחנו נבדקנו הרבה מאוד פעמים.
יוסי שוורץ: אנחנו אחד המועדונים שעוברים בו אלפי צעירים בשנה, ואני אומר המועדון הוותיק בישראל.
יוסי שוורץ: אנחנו מפיקים גם אירועים מהסוג הזה במשך 20 שנה.
יוסי שוורץ: הפסטיבל הזה הוא הוותיק בישראל.
יוסי שוורץ: הוא לא היה שורד אם הוא לא היה מתנהל באופן תקין.
יוסי שוורץ: אני בעצמי הורה ל- 3 בנות גדולות.
יוסי שוורץ: יעידו כאן אנשי המשטרה, יש סטטיסטיקה נמוכה עד אפסית של מקרי שיכרות, של מקרי אלימות, של תלונות מהסוג הזה ושלא לדבר על אלימות מינית שלא ידוע לי על אחד בכל השנים האלה, ונדמה לי שאני לא טועה, ועל כך ידברו אנשי המקצוע פה.
יוסי שוורץ: למרות ובכל זאת, ואני אפתיע אותך ודיברנו בטלפון, אנחנו מתנצלים – טעות לעולם חוזרת, יושבים פה בני אדם, גם אתם בני אדם ולא שמעתי שחברי כנסת הם אנשים מושלמים.
דני דנון: מי הקופירייטר של המועדונים?
יוסי שוורץ: רגע.
יוסי שוורץ: אני רוצה להמשיך.
יוסי שוורץ: זו לא בושה להגיד שבמסגרת כל העשייה רבת השנים והחיובית הזאת שגורמת עונג וחוויות בטוחות לצעירים האלה, כולל הילדים שלנו, אפשר פה ושם גם לטעות.
יוסי שוורץ: הטעות שלנו הסתכמה באיזה ניסוח ולא במעשה בפסטיבל.
יוסי שוורץ: הרי בסופו של דבר המבחן הוא במעשים ובשטח.
יוסי שוורץ: בזה ברוך ה', ויעידו אחרים ולא אנחנו, הדברים הולכים טוב ובטוח, הפסטיבל אחראי, שמור ומוגן.
יוסי שוורץ: אז טעינו באיזה פלייר מבין המאות מדיות שאנחנו עובדים בהם.
יוסי שוורץ: בגלל שאנחנו מבוגרים זה נתפס לנו כאיזה ניסוח טרנדי, קולי.
יוסי שוורץ: אתה יודע שיש כבר הבדלי שפה בין הדורות.
דני דנון: כאן אני חייב לעצור אותך, אין הבדלי שפה.
דני דנון: הבנת הניסוח שמופיע כאן, היא לא תוצאה של פערי שפה.
יוסי שוורץ: אני מתנצל, טעינו.
יוסי שוורץ: אנחנו בני אדם, אנושיים.
יוסי שוורץ: הרי אתם רוצים להגיע לתוצאה והתוצאה שהפסטיבל יהיה בטוח ושמור ולערוך הסברה מתאימה.
יוסי שוורץ: אתם עם כל הכבוד, הנוער לא כל כך קשוב לכם ואתם נתפסים כממסדיים, זקנים, עתיקים, לא מגניבים, אנחנו כפסטיבל נתפסים קצת אחרת.
יוסי שוורץ: בואו תשתמשו בנו.
יוסי שוורץ: אנחנו מציעים את שירותנו.
יוסי שוורץ: אנחנו מוכנים להיות פלטפורמה ולהיות לכם לעזר להעביר את המסרים החיובים במסגרת כל ההווי, הכיף והמוסיקה והחוויות החדשות, הים והפתיחות.
יוסי שוורץ: מעבר לעשייה בשטח, עם כל הגורמים אנחנו משתפים פעולה בצורה הכי מדוקדקת, אם אתם רוצים לעשות הסברה, תאמינו לי שלכם לא יקשיבו, בואו תשתמשו בנו.
דני דנון: בפסטיבל שאתה מנהל, אתה יכול לומר כאן שאין בו סמים ואין קטינים ששותים אלכוהול?
יוסי שוורץ: אני יכול להגיד שהמדיניות והעשייה של הפסטיבל זה למנוע את זה עד לאפס.
יוסי שוורץ: אתה יכול להגיד שבכבישים שעליהם אתה אחראי במדינה אין תאונות?
דני דנון: זה אירוע סגור שאתם מנהלים אותו והכל מסודר.
יוסי שוורץ: אתה יכול להגיד שפה בבניין הזה אין מישהו שעובר על החוק למרות שאתם מקפידים?
יוסי שוורץ: אתה יכול להגיד שמישהו לא מצליח להכניס לבניין הזה משהו למרות הבדיקות בכניסה?
יוסי שוורץ: אני אומר שאנחנו עושים כל מה שלאל ידינו וכל מה שהחוק דורש מאיתנו, במקסימום.
יוסי שוורץ: אני יוכל להגיד שיש לנו גם רקורד של תוצאות שאכן זה אפסי.
דני דנון: תכף נשמע את אנשי המשטרה, אבל גם אני מכיר את המועדונים, לא טוב כמוך, אבל מועדון שמכניס קטינים, ואתה לא סוגר את הכניסה לקטינים, ואתה מוכר שתייה ובודק רק בבר, מהכרותי את הוויית המועדונים הקטינים שותים.
דני דנון: אם אצלך בפסטיבל יש מקום לממכר אלכוהול זמין והכנסת קטינים בגילאי 14, 15, מאיזה גיל נכנסים לפסטיבל הזה?
יוסי שוורץ: מגיעות משפחות עם ילדים בני 5.
דני דנון: אין גיל מינימום?
יוסי שוורץ: מגיל 5 עד 70.
יוסי שוורץ: אנשים מגיעים עם תינוקות.
יוסי שוורץ: יש מתחם למשפחות.
יחזקאל עבאדה: אתם מוזמנים לבוא לפסטיבל ולראות.
יוסי שוורץ: כמו שאני מכיר את הענף, וקצת יותר טוב ממך, אתה צודק שזה יכול לקרות והכל תלוי במידת השמירה והאכיפה ומימוש הנהלים.
יוסי שוורץ: אני יכול להגיד לך שיש מועדונים שזה קורה ויש מועדונים ששם זה לא קורה ולכן הם שורדים 20 שנה.
יוסי שוורץ: אני יכול לומר שאולי יש פסטיבלים, אני מקווה שאין, שלא מקפידים אבל אנחנו כן מקפידים ויש לנו הוכחות על כך.
יוסי שוורץ: אני בא ואומר שאם ידרשו מאיתנו דרישות נוספות גם ניישם אותן.
דני דנון: אני רוצה לשמוע את נציגי משטרת ישראל.
חיים בלומנפלד: מפקד תחנת אשקלון.
דני דנון: אתם נותנים את ההיתר לפסטיבל.
חיים בלומנפלד: אנחנו נותנים את ההיתר ועוברים איתם את כל הליכי הרישוי.
דני דנון: זו המועצה האזורית חוף אשקלון?
חיים בלומנפלד: השטח עצמו שייך למועצה האזורית חוף אשקלון.
דני דנון: אתר ניצנים, זה אותו מקום שבו הקים גידאמק את עיר האוהלים?
חיים בלומנפלד: בדיוק באותו מקום.
חיים בלומנפלד: המקום הזה מנוהל בעיקרו על ידי "הפורום" של באר שבע שמחזיקים בחוף ברישיון.
חיים בלומנפלד: אני מנהל את האירוע הזה כבר השנה השלישית ואנחנו עתירי ניסיון בבומבמלה, בסך הכל מה שהציג כאן הנער זה מה שקורה בפועל.
חיים בלומנפלד: בסופו של דבר אין לנו הרבה עבודה שם.
חיים בלומנפלד: אנחנו נוכחים 24 שעות ביממה, פותחים נקודת משטרה במקום עצמו בכוח מאוד גדול ומסיבי.
דני דנון: בכמה מדובר?
דני דנון: מספרית.
חיים בלומנפל: בשיא זה מגיע על לכ- 100 שוטרים.
דני דנון: באתר עצמו?
חיים בלומנפל: לא.
חיים בלומנפל: בכל המעטפת שהיא מעטפת בטחונית, מעטפת של סדר ציבורי, מעטפת של חקירות, מעטפת של בילוש, מעטפת של אבטחה.
דני דנון: מבחינת הקהל מה קורה?
חיים בלומנפל: אנחנו יודעים להגיד שבזמנים החלשים היו בסביבות 13,000, 14,000 ילדים.
חיים בלומנפל: היו גם שנים עם 25,000 ילדים כלומר בני נוער.
חיים בלומנפל: הרוב הם בגילאים של עד 25, כלומר צעירים.
חיים בלומנפל: אנחנו ערוכים לתת מענה החל ממינימום של 12,000 שזו הבקשה שהוגשה השנה וגם למצב בו יגיעו עד 30,000 איש שאנחנו מסוגלים לקלוט ולהכיל.
חיים בלומנפל: אני מבקש להדגיש כמה הדגשים בנושא הטיפול המשטרתי.
חיים בלומנפל: אחד – לא אנחנו נותנים את רישיון העסק לאירוע עצמו אלא המועצה האזורית חוף אשקלון.
חיים בלומנפל: שנית – תנאי הרישוי שאנחנו מכתיבים הם תנאי רישוי שמוכתבים מחוק רישוי עסקים, אנחנו עובדים איתם בדקדקנות.
חיים בלומנפל: לאירוע הזה יש חלוקת תחומים ברורה בין כל אחד ואחד.
חיים בלומנפל: יש מהנדס בטיחות שעובר על כל תנאי הבטיחות של האירוע ומכין תכניות במקרה והיה, או פיגוע, או מקרה של אירוע רב נפגעים כתוצאה משרפה או כל דבר אחר, יש גם את נציג מד"א – מגן דוד אדם, שיכול לדבר על התחום שלו ואני חושב ששווה לשמוע אותו.
דני דנון: תרחיב בבקשה בנושא של סמים ואלכוהול.
חיים בלומנפל: אחד מתנאי הרישוי שלנו הוא שאנחנו מחלקים את המקום לשני מתחמים, זה נקרא מתחם עליון ומתחם תחתון.
חיים בלומנפל: למתחם העליון כשמגיעים הילדים, או שההורים מביאים אותם או שהם מגיעים באוטובוסים, הם נבדקים בצורה קפדנית.
חיים בלומנפל: כלומר יש לנו שם שרוולי בידוק, כל ילד שמגיע הכבודה שלו נבדקת, פותחים לו את התיק, אנחנו רואים למשל מאות בקבוקי וודקה שמנסים להכניס פנימה, לוקחים את הבקבוק הזה כמו שהוא גם כי הוא עשוי מזכוכית וגם בגלל שזה משקה אלכוהול וזורקים אותו.
חיים בלומנפל: הילד נכנס בלי הבקבוק וזה ידוע וגם אמור להיות מצוין בפרסומים שלא תותר הכנסת אלכוהול מבחוץ.
חיים בלומנפל: שנית, מתבצע חיפוש קפדני ובמתחם העליון יש לנו תא הפשטה שבו ילד, ואני מציין ילד אבל הכוונה לכל אדם שנכנס למקום.
דני דנון: הרוב הם בני נוער.
חיים בלומנפל: הרוב הם בני נוער עד גיל 25.
חיים בלומנפל: כל אדם שנראה לנו חשוד עובר הפשטה לצורך חיפוש, אני יכול לומר שבשנה שעברה שהייתה שנה חריגה יחסית, והכבדנו את היד, תפסנו בסך הכל רק 6 מקרי סמים מכל מי שעבר שם.
חיים בלומנפל: אני לא אגיד לך שלא משתמשים שם בסמים בדיוק כמו שאני לא אומר לך שלא משתמשים בסמים בכל המסיבות או המועדונים.
חיים בלומנפל: מי שרוצה להכניס סמים בסופו של דבר יכניס סמים.
חיים בלומנפל: אנחנו עושים בידוק קפדני ואנחנו מציבים שם כלב לזיהוי סמים.
חיים בלומנפל: אנחנו מנסים לייצר כמה שיותר את ההרתעה.
חיים בלומנפל: זה חלק מהבידוק עוד לפני שנכנסנו לאירוע.
חיים בלומנפל: אותם משתתפים שנכנסו למתחם מוצמדים בצמיד ועולים על אוטובוסים ולמעשה אין כניסה של כלי רכב, כלומר אנשים לא יכולים להגיע לשם באופן עצמאי אלא אם הם מגיעים עם טרקטורונים דרך החולות שזה בטל בשישים.
חיים בלומנפל: כשמגיעים לאתר עצמו הם מתמקמים בקמפינג שלהם ובאותו אתר קמפינג יש לנו נוכחות של כוח משטרה קבוע וכוח של אנשים מטעם מארגני הפסטיבל שמפקחים למשל על סכסוכים בין הילדים, ויכוחים על מקומות, התנהגות לא ראויה של ילדים וזה דבר שאנחנו מגיבים עליו ישר.
חיים בלומנפל: מי שרוצה לעבור למתחם המרכזי צריך לעבור בידוק נוסף והוא אמור להיכנס ללא תיק, אם הוא נכנס עם תיק פותחים לו שוב את התיק כדי לראות אם יש כלי תקיפה בתיק, לבדוק שאין משקאות אלכוהוליים וכדומה.
חיים בלומנפל: האדם נכנס למתחם ושם מתחילות למעשה המסיבות.
חיים בלומנפל: גם מתחם זה מחולק למתחמים וגם פה אנחנו נוכחים.
חיים בלומנפל: סימנו לעצמנו מתוך ניסיון של שנים עברו אלו מקומות הם הבעייתיים, למשל יש סוג מוסיקה שמקפיצה את האנשים ויש מקום שהמוסיקה רגועה כלומר פחות אנשים ופחות קצבית.
חיים בלומנפל: אנחנו מתאימים את עצמנו בהתאם למקום ולסוג המוסיקה שמושמעת.
חיים בלומנפל: בסופו של דבר אנחנו מגיבים לכל דבר שמתרחש.
דני דנון: מה קורה עם מכירת אלכוהול?
חיים בולמנפלד: מכירת אלכוהול מתבצעת בברים, וכמעט בכל מתחם כזה יש בר.
חיים בולמנפלד: יש המון אלכוהול, אני לא אגיד לך שקטינים לא שותים שם אלכוהול, בהחלט יכול להיות.
יוסי שוורץ: סליחה על ההפרעה, אבל עובדה אחת קטנה, יש מאות נקודות מכירה שרק ב- 5 מהם יש מכירת אלכוהול, זו עובדה, כל הנקודות האחרות מוכרות רק שתייה קלה והנקודות האלה מפוקחות באופן מיוחד.
דני דנון: מה אחוז מהרווח שלכם זה ממכירת אלכוהול?
יוסי שוורץ: אחוז קטן מאוד ואם יש בכלל רווח, יש שנים שאין רווח.
דני דנון: למה אתם מוכרים שם אלכוהול?
יוסי שוורץ: כי זה חלק מהווי.
יוסי שוורץ: בחור בן ,19 21 שמגיע ומבקש, זו מדינה חופשית אתה לא יכול למנוע ממנו לשתות אלכוהול.
דני דנון: אם הוא בא לאירוע עם בנות בנות 14, 15 אין לי שום בעיה למנוע ממנו מלקנות אלכוהול, אני אומר את זה בצורה הכי גלויה.
דני דנון: אם זה היה אירוע של בני 19 ומעלה אתה צודק ושילך למועדון שמתאים לגילו, אבל אם יש בנות 14, 15.
יוסי שוורץ: בשביל זה אתה צריך לשנות את כל מהות המדינה ואת כל הווי ואת כל הדמוקרטיה.
חיים בלומנפלד: אני אמשיך ואגיד שאנחנו מפעילים צוות פקחנים של הנוער בשעות הלילה בעיקר.
חיים בלומנפלד: מטרת צוות הפקחנים היא לאתר נקודה שמוכרת אלכוהול לקטינים.
חיים בלומנפלד: הם סמויים והם בודקים, אם מתבצעת מכירת אלכוהול לקטינים נצוות מקפיץ את הידיעה אלינו ואני או מפקד האירוע בשטח בוחרים מה לעשות.
חיים בלומנפלד: זה יכול להגיע עד לקיצוניות של סגירת אותה נקודת מכירת אלכוהול לצמיתות.
דני דנון: אני יודע שלמועדון שמוכר אלכוהול אתם מוצאים צו ל- 30 במקום , למה כאן לא?
חיים בלמונפלד: לא באופן גורף.
דני דנון: יש צו והוא יכול לערער עליו תוך שבוע.
חיים בלומנפלד: אני רוצה להגיד שלא היה מקרה כזה, למשל בשנה שעברה לא היה לי מקרה כזה, זאת אומרת כשילדים שותים אלכוהול כי ילד בן 19 הולך קונה אלכוהול ונותן להם אותו אחר כך, זה דבר מאוד שקשה לתפוס כשיש לך אלפי ילדים.
חיים בלומנפלד: זה מאוד קשה.
חיים בלומנפלד: זה בהחלט יכול להיות, ויש שם גם ילדים שמשתכרים וזה נכון.
חיים בלומנפלד: בנוגע לנושא קיום יחסי מין וכדומה, אין דבר כזה שהוא נראה לעין.
אבי גור: אבל כאן באינטרנט בנוגע לבומבמלה 2008 מספרים על כזה, בדיוק על הסקס.
דני דנון: באתרי האינטרנט?
אבי גור: אני נכנסתי עכשיו וכל מה שאומרים כאן זה כאילו נופת צופים.
אבי גור: כל מה שכתוב פה זה שילדים מוציאים מאות שקלים, יש סקס, יש אלכוהול, יש הכל.
חיים בלומנפלד: אני אתייחס למה שאתה אומר, אני לא מצד המארגנים, אני מציג לך את תמונת המצב המשטרתית כפי שהיא נראית לעין.
חיים בלומנפלד: אני אגיד שוב, כמו שיש קיום יחסי מין בתוך מועדונים בתאי השירותים, יש קיום יחסי מין באתר.
חיים בלומנפלד: אנחנו יודעים שמקימים יחסי מין במתחם ויחד עם זאת זאת זו לא עבירה, אין כאן עבירה כי אם שני אנשים מקיימים יחסי מין בתוך האוהל אין בכך עבירה.
אבי גור: גם עם ילדה בת 14 זו לא עבירה?
חיים בלומנפלד: בתור הורה, אתה צריך לשאול את הבת שלך אם היא תקיים יחסי מין בגיל 14, זה לא עניין למשטרת ישראל, אם יש תלונה כן.
חיים בלומנפלד: אני יכול לומר לך שבשנה שעברה הייתה לנו רק תלונת מין אחת בכל האירוע.
חיים בלומנפלד: אנחנו מדברים על אירוע בשנה שעברה שהשתתפו בו 13,000 בני נוער.
חיים בלומנפלד: צריכים להיכנס לפרופורציות.
חיים בלומנפלד: לגבי הסטטיסטיקה המשטרתית, בסך הכל אירועים פליליים שטופלו:
חיים בלומנפלד: ב- 2008 היו 25 אירועים מתוכם 10 אירועים של בני נוער, ואני אפרט אותם, ובשנת 2009 היו 17 אירועים, זאת אומרת שיש גם ירידה במספר האירועים שטיפלנו.
דני דנון: מה נקרא אירוע?
חיים בלומנפלד: אירועים הכוונה לאירוע שהוא פלילי.
חיים בלומנפלד: מרבית האירועים הם אירועי גניבה שילדים גונבים וזה מגיע לידי כך שיכולים לקחת אוהל שלם.
חיים בלומנפלד: מעט אירועי סמים ובשנה שעברה היו 6 מקרים, היו לנו שני אירועי תקיפה אחד של דקירה וממנו הסקנו מסקנות יחד עם המפיקים.
יוסי שוורץ: לא דקירה אלא עניין של בקבוק.
חיים בלומנפלד: בקבוק שנשמט בבר מכירה.
דני דנון: בבר לו מוכרים רק בבקבוקי פלסטיק.
חיים בלומנפלד: לא.
חיים בלומנפלד: הבקבוק נמזג בבר והם באיזו צורה הצליחו לקחת מפח הזבל של הבר את הבקבוק לשבור אותו ולשרוט את הנער.
חיים בלומנפלד: זה טופל במקום והגברנו את מספר השוטרים.
חיים בלומנפלד: השנה גם מהנדס הבטיחות נתן לכך מענה ובוצעה הפרדה באמצעות במות שירצו הפרדה.
חיים בלומנפלד: לגבי עבירת המין שציינתי הייתה זה מעשה מגונה של נער בפומבי, מישהו התפשט לגמרי ונאלצנו לעכב אותו וכמה שזכור לי גם לסלק ולפנות אותו הביתה.
דני דנון: הוא היה שיכור?
חיים בלומנפלד: כן.
חיים בלומנפלד: אני חושב ששווה לראות את האירוע הזה, כדאי לראות את זה.
חיים בלומנפלד: מבחינה משטרתית האירוע מובטח.
דני דנון: יש הערכה כמה ילדים הם מתחת לגיל 18 וכמה מעל גיל 18?
חיים בלומנפלד: קשה לי להגיד כי מדובר באלפי ילדים שהם מתחת לגיל 18.
יוסי שוורץ: אנחנו יודעים כי כל אחד נרשם.
יוסי שוורץ: יש לנו בסיס נתונים לפי תאריכי לידה.
חיים בלומנפלד: מה הפילוח של קהל היעד שלכם?
יוסי שוורץ: 54% או 55%.
רוני טבצ'ניק: הגיל הממוצע הוא 18.1.
רוני טבצ'ניק: בשנת 2006 בסטטיסטיקה 17.1.
דני דנון: אבי גור מארגון ההורים הארצי בבקשה.
אבי גור: ראשית אני רוצה להודות לך על קיום הדיון.
דני דנון: הייתי מעדיף שלא היינו צריכים את הדיון, יש לנו דברים חשובים להתעסק אבל הדברים שראינו מרתיחים.
אבי גור: גם אותנו יש כמה דברים שמרתיחים.
אבי גור: א' - הנושא שכבר ציינת הוא ההטיה שגופים גדולים נותנים יד לפרסום, נותנים את הלוגו שלהם ולא עושים הגהה לפני פרסום.
אבי גור: אני חושב שכל גוף בסדר גודל כמו "ישראכרט" צריך לבדוק לפני שהלוגו שלו מופיע בפרסום כזה לבדוק קודם את התכנים.
אבי גור: במיוחד שכל מה נאמר כאן לגבי השנים קודמות סותר את מה שאני בגלישה ישירה תוך כדי הוועדה, רואה את הדברים של בני הנוער שאומרים "אנחנו מבזבזים בערב אחד מאות שקלים" הילד כותב "בזבזתי 500 שקל בערב אחד".
אבי גור: על מה הוא בזבז את זה?
אבי גור: בטח שלא על וופלים.
אבי גור: הוא קנה אלכוהול והוא קנה דברים אחרים.
דני דנון: אולי הוא קנה אטרקציות, אני לא יודע מה יש שם.
דני דנון: דניאל כמה כסף הוצאת בבומבמלה כשהיית בשנה שעברה, אתה אישית.
דניאל אפשטיין: בערך כ- 500 שקל.
דני דנון: על מה הוצאת את הכסף?
דניאל אפשטיין: על אוכל, שתייה.
דני דנון: על אלכוהול?
דניאל אפשטיין: ממש לא.
דניאל אפשטיין: אתה בידיעה מחושבת, של כמה כסף אתה מביא וכמה תוציא בכל יום וכמה בכל ארוחה.
דני דנון: הממוצע הוא 500 שקלים לאדם.
גליה ארנון: כשערכנו את המדגם נמצא שלקוח מוציא כ- 300 שקלים.
גליה ארנון: את רוב הכסף מוציאים על אוכל.
אבי גור: ראשית אמרתי שגופים גדולים נותנים יד להטיה.
איילה תדהר: זה לא נכון להציג את זה כך.
איילה תדהר: מה זאת אומרת נותנים יד?
דני דנון: זו זכותו.
איילה תדהר: לא כדאי להטות את העובדות.
איילה תדהר: אנחנו את הפרסום הזה לא ראינו וזה כתוצאה מתקלה, הם לא העבירו אלינו את תכני הפרסום, והיינו רואים תכני פרסום שהיו חשודים בעינינו.
יוסי שוורץ: טעינו.
יוסי שוורץ: מה קרה?
יוסי שוורץ: לא טעית בחיים אבי?
איילה תדהר: אנחנו בהחלט לא נותנים יד.
אבי גור: אני רוצה לומר לך משהו.
אבי גור: אני מאוד מעריך את העובדה שאתה נמצא כאן בישיבה, אני מאוד מעריך שאתה מצהיר שזו טעות, ואני מאוד מקווה שמי שיושב בצד השני והיא המשטרה, שזו הנקודה הבאה שלי, המשטרה תיקח לתשומת ליבה ותעשה פעילות מודיעין לפני, בזמן האירוע, ולאחר האירוע.
דני דנון: תודה אבי גור.
דני דנון: אני רוצה לפנות לנציג מגן דוד אדם, אני רוצה שתחשבו גם בנושא האלכוהול, אני לא יודע מה מאחוז הרווח שלכם וכמה זה תורם לחוויית המסיבה, אני רוצה לפנות לבני הנוער כאן, החברים שלכם שתו?
דניאל אפשטיין: צעירים לא אבל יש לנו חברים שהם מעל גיל 18 שכן שתו בפסטיבל.
יוסי שוורץ: בואו נתקן.
יוסי שוורץ: אחוזי הרווח באלכוהול הם נמוכים, אם לא נמכור לנוער מעל גיל 18 אלכוהול, הרבה מהם לא יבואו.
דני דנון: אני רואה כבעיה, שיש לך חבר'ה בגיל 19, 20, 25 שמבלים שותים ורוקדים ובאותו מתחם יש בנות בנות 13, 14.
יוסי שוורץ: אין בנות 13,14.
דני דנון: 14, 15 שבאות לבלות, להתנסות ובכל החוויות האלה.
דני דנון: אני רואה שזה בעייתי מאוד.
יחזקיאל עבאדה: דני דנון, בוא תעבור את משטרת אשקלון בנושא רישוי העסק.
יחזקיאל עבאדה: הפסטיבל מתקיים בעוד שבועיים ואנחנו היינו כבר בשישה מפגשים, עשרה שיעורי שטח, בילוש צמוד לאירוע, מודיעין צמוד לאירוע מא' ב' תופסים אותך על כל דבר קטן ואתם מדברים איתנו כאילו אנחנו פורעי חוק.
יחזקיאל עבאדה: זה ממש לא המצב.
יחזקיאל עבאדה: אתה צריך לבוא ולראות את זה עם החבורה הזאת.
יחזקיאל עבאדה: בואו תעבור אותם עם מספר התנאים, יש מעל 300 תנאי רישוי לאירוע הזה ממשטרת אשקלון.
דני דנון: מצלמות אבטחה יש במקום?